**7/4/2020**

**Nastavna jedinica: How many? How much? (Countable and uncountable nouns)**

Kada pitamo za količinu (koliko?) u engleskom jeziku koristimo upitne riječi HOW MANY? I HOW MUCH?. Značenje je isto: Koliko? Kada onda koristiti HOW MANY a kada HOW MUCH?

**HOW MANY** koristimo uz brojivu imenicu (a countable noun).

**HOW MUCH** koristimo uz nebrojivu imenicu (an uncountable noun).

Podsjetimo se što smo naučili u prošloj lekciji:

**Countable nouns** */kauntəb(ə)l ˈnauns/* su one imenice koje imaju oblike za jedninu i množinu i možemo ih brojati, npr. jena knjiga, dvije knjige, tri knjige….

**Uncountable nouns** /anˌkauntəb(ə)l ˈnauns/ su one imenice koje nemaju oblik za množinu i koje onda ne možemo brojati (npr. mlijeko, voće, sol, brašno,). Važno je zapamtiti da onda uz njih glagol uvijek ima oblik jednine. (Milk **is** good for your teeth; There **is** a lot of fruit).

**Prepišite u vaše bilježnice uokvireni sadržaj:**

**HOW MANY** koristimo uz brojive imenice. Primjeri:

**How many girls** are there in your class? **How many books** have you got?

**HOW MUCH** koristimo uz nebrojive imenice. Primjeri:

**How much sugar? How much paper? How much money?**

Neke nebrojive imenice možemo učiniti brojivima, odnosno možemo ih brojati ukoliko ispred njih dodamo drugu brojivu imenicu. Primjeri:

How many **kilos** of sugar? How many **sheets** of paper?

U ovim primjerima smo koristili How many iz razloga što mi u stvari ne brojimo šećer ili papir nego **kilograme** šećera ili **listove** papira. Na isti bismo način mogli brojati npr. boce vode ili mlijeka…

**U nebrojive imenice spadaju tvari i određeni pojmovi:** music, work, art, hope, love, happiness, freedom, sadness, joy, advice, information, news, pride, anger, honesty, furniture, luggage, rice, sugar, butter, bread, water, coffe, electricity, gas, power, money, homework, beauty, safety, knowledge, sleep, progress, traffic, trouble, weather, behaviour, time…

Neke imenice mogu biti brojive i nebrojive što ovisi od konteksta u kojem se pojavljuju. Npr. imenica FRUIT je nebrojiva ali ako govorimo o vrstama voća možemo koristiti oblik FRUITS.

I eat more **fruit** than I used to. – Jedem više voća nego ranije.

There are various **fruits** in this fruit salad. – Ima različitih vrsta voća u ovoj voćnoj salati.

**Pazite!** Neke nebrojive imenice engleskog jezika mogu se brojati u hrvatskom jeziku. Npr. imenica savjet (advice): jedan savjet, pet savjeta…

U vašem udžbeniku uradite zadatak **K** na stranici **97.**